กระทรวงวัฒนธรรม เปิดเผยผลสำรวจประชาชนกว่าร้อยละ 86 สนับสนุนการใช้วัสดุธรรมชาติย่อยสลายง่ายประดิษฐ์กระทง
กระทรวงวัฒนธรรม เปิดเผยผลสำรวจประชาชนกว่าร้อยละ 86 สนับสนุนการใช้วัสดุธรรมชาติย่อยสลายง่ายประดิษฐ์กระทงนายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยผลการสำรวจความเห็นประชาชนเกี่ยวกับประเพณีลอยกระทง ประจำปี 2562 ที่ร่วมกับสวนดุสิตโพล มหาวิทยาลัยสวนดุสิต ว่า ประชาชนกว่าร้อยละ 94 ทราบว่า ประเพณีลอยกระทงตรงกับวันเพ็ญเดือน 12 ของทุกปี ปีนี้จะตรงกับวันที่ 11 พฤศจิกายน 2562 ร้อยละ 86 ทราบว่าการจัดงานเน้นรณรงค์ให้ใช้วัสดุที่ย่อยสลายง่ายเพื่อรักษาสิ่งแวดล้อม ร่วมสืบสานคุณค่าความงดงามของประเพณี ร้อยละ 75 เห็นว่า ประเพณีลอยกระทงเป็นการระลึกถึงพระคุณของแม่น้ำ ลำคลองที่หล่อเลี้ยงชีวิต  โดยประชาชนส่วนใหญ่เห็นด้วยกับแนวทางการใช้กระทงที่ประดิษฐ์ด้วยวัสดุย่อยสลายง่ายและเป็นมิตรต่อสิ่งแวดล้อม และตั้งใจจะใช้กระทงที่ประดิษฐ์จากต้นกล้วย ใบตอง ดอกบัว ขนมปัง พืชผัก โดยสถานที่ที่ได้รับความสนใจไปลอยกระทงมากสุดอันดับ 1 คือจังหวัดสุโขทัย อันดับ 2 จังหวัดเชียงใหม่ อันดับ 3 ภูมิลำเนาของตนเอง อันดับ 4 จังหวัดตาก และอันดับ 5 จังหวัดบุรีรัมย์ ร้อยละ 70 สนใจเข้าร่วมชมกิจกรรมในงานประเพณีวันลอยกระทงในจังหวัดของตนเองเพี่อชมการละเล่นพื้นเมือง การแสดงทางวัฒนธรรมแต่งกายชุดพื้นถิ่น พร้อมชักชวนคนในครอบครัว เพื่อนร่วมงานและคนรู้จักไปร่วมงาน